Galòfaru - Wikipedia

# Galòfaru

### Di Wikipedia, l'enciclopedìa lìbbira.

? Galòfaru
Lu Galòfaru 'n ciuri
Classificazzioni scintìfica

Regnu: | Plantae
Divisioni: | Magnoliophyta
Classi: | Magnoliopsida
Òrdini: | Caryophyllales
Famigghia: | Caryophyllaceae
Gèniri: | Dianthus
Speci: | D. caryophyllus

Binomial name
Dianthus caryophyllus L.

Lu galòfaru (o jaròfulu; nomu butànicu: Dianthus caryophyllus) è na chianta di lu gèniri Dianthus chi fa parti dâ famigghia Caryophyllaceae, àuta nzinu a 75 cm, cu fogghi liniari e suttili, cultivata pî ciuri omònimi.

Lu nomu diriva dû grecu e signìfica 'ciuri dî dei'.

Lu galòfaru è macari lu ciuri prufumatu, di diversu culuri a secunna dî varitati, cu pètali frastagghiati e fogghi liniari.

Lu jaròfulu è naùtru nomu pû galòfaru (nomu butànicu: Dianthus caryophyllus), na chianta chi fa parti dâ famigghia Caryophyllaceae, cultivata pî ciuri omònimi.

La forma di sta palora, jaròfulu, veni usata supratuttu nta sti banni: Sinagra, Frazzanò, Galati, Alcara li Fusi,Catania, Motta Sant'Anastasia, Sarausa, Àvula, Notu e Puzzaddu.

## [cancia] Nnâ littiratura

Lu pueta sicilianu, Sarvaturi Camilleri, parra di stu ciuri ntâ sò puisìa: Diciottu Jaròfuli.

  ...

  Ju nun aju ricordi,
  e a li mè spaddi rina senza màcula,
  nta lu celu canceddi sbarriati.

  Ntuttuna, dinta l'ànima, diciottu
  jaròfuli gintili,
  sirinata a li stiddi,
  e prufumu d'aprili.

  ...

  Diciottu, e mi si posa nta li manu
  la primavera.

## [cancia] Rifirimenti

- Arba Sicula, Vol. 2, 1980 (la puisìa di Sarbaturi Camilleri).
- Centro di Studi Filologici e Linguistici Siciliani (1977-2002) Vocabolario Siciliano, 5 vulumi a cura di Giorgio Piccitto, Catania-Palermo.

## [cancia] Liami sterni

- Carnations and Pinks Resources (pi ngrisi)
- Oxford Carnations (pi ngrisi)

Estrattu di "http://scn.wikipedia.org../../../g/a/l/Gal%C3%B2faru.html"

Catigurìi: Chianti | Ciuri

##### Views

- artìculu
- discussioni
- Virsioni currenti

##### Attrova

##### Àutri lingui

- English
- Français
- Italiano
- Español